Publication: Magyar Közlöny
Issue: MK-2002-156 (Year: 2002, Number: 156)
Era: 1990-2004
Section: ügyben az indítványozók az Alkotmány 43. § (2) bekezdésén kívül határozott kérelmet fogalmaztak meg az Alkotmánybíróságról szóló 1989. évi XXXII. törvény 1. §
Paragraph Index: 817

6. § stb.], meghatározza az önkormányzati rendeletalkotás törvényi kereteit is. A törvényi szabályok egy része a vonatkozó önkormányzati rendeletek megalkotásához kapcsolódó eljárási szabály. Így az építési szabályzat és a településrendezési tervek elfogadását megelõzõen az Étv. egy széles körû egyeztetési mechanizmust intézményesít. Az egyeztetés kétirányú: egyrészt be kell vonni az érintett állampolgárokat, érdekképviseleti szerveket, másrészt a különbözõ államigazgatási szerveket [Étv. 9. § (2) bekezdés]. Az államigazgatási szervek bevonásának általános célja az, hogy a különbözõ hatóságok által képviselt érdekek (területfelhasználási, környezetvédelmi, mûemléki, közegészségügyi, biztonsági stb.) érvényesüljenek. Ezeket a központi jogszabályokba foglalt elõírások jelenítik meg, s érvényesítésük garanciális jelleggel bír. Az Étv. a véleményezési eljárás során a lakossági és az államigazgatási egyeztetést — többek között — a vitás kérdések elõzetes rendezése végett írja elõ. Az Étv. 9. § (7) bekezdése szerint a helyi építési szabályzat és a településrendezési tervek az elõírt véleményeztetési és szakhatósági eljárás lefolytatása nélkül nem fogadhatók el. Az Étv. e rendelkezései — a jelen ügy tárgyát képezõ szabálytól függetlenül is — az önkormányzati rendeletalkotás egyfajta korlátainak tekinthetõk. Az Étv. 9. § (4) bekezdése szerint az eltérõ vélemények tisztázása érdekében a polgármesternek egyeztetõ tárgyalást kell tartania, s nyilvánvaló, hogy törvényességi, jogszerûségi szempontból is maradhatnak egymásnak ellentmondó álláspontok. Ennek feloldására — a döntésre — azonban végsõ soron az önkormányzat jogosult a vonatkozó rendeletek elfogadásakor. Az Étv. tehát csak magának az eljárásnak a megtörténtét (s nem annak tartalmát) teszi meg az önkormányzati rendeletek elfogadásához szükséges feltételnek. Az Alkotmánybíróság a korábban hatályos törvényi rendelkezések kapcsán — de lényegét tekintve a jelenlegi szabályozásra is irányadóan — már rámutatott, hogy a településrendezés körében megalkotandó önkormányzati normák sajátos önkormányzati rendeletek, az érdekelt államigazgatási és érdekképviseleti szervekkel való egyeztetés kötelezettsége és a lakosságnak az eljárásba való bevonása olyan garanciális eljárási szabályok, amelyeket nem követel meg a jogi szabályozás a többi önkormányzati rendelet megalkotása során. [42/1992. (VII. 16.) AB határozat, ABH 1992. 369., 371.] Az Étv. 9. § (6) bekezdésének vizsgált szövegében azonban — a véleményezési eljárás fenti jellemzõihez képest — „minõségileg” másról van szó. Ez a szabály nem az eljárás 2002/156. szám egészéhez [mint ahogy ezt az Étv. idézett 9. § (7) bekezdése teszi] hanem annak csupán egy mozzanatához (a véleményezési eljárás bejezése után, és az elfogadásra való elõterjesztés elõtt) kapcsolódik. Másrészt a jelen ügyben vizsgált szabályban a miniszter, illetve a területi fõépítész véleménye elsõbbséget kap minden más véleménnyel szemben, hiszen az egyet nem értõ vélemény miatt a szabályzat, illetve a tervek elõ sem terjeszthetõk.

Source: https://magyarkozlony.hu/hivatalos-lapok/672be08e7321c3307bad487fea4562f17a5da827/dokumentumok/a0915261e2a4d976b3bd90f9a125f91254ebb618/letoltes